Diari Oficial de la Generalitat Valenciana


Sumari del DOGV 2367, del 17-10-1994 (1994/832670)

ORDRE de 5 de setembre de 1994, de la Conselleria d'Educació i Ciència, per la qual s'autoritza l'obertura i funcionament d'un centre d'Educació Secundaria Obligatòria i la modificació de la capacitat en els altres nivells autoritzats al centre docent privat San José, de Moncada (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/05/(3)/dof/vci/html**

### Dades del document

Número de DOGV
:   2367

Data del DOGV
:   17-10-1994

Secció del DOGV
:   DISPOSICIONS GENERALS

Número del document
:   1994/832670


Data del document
:   05-09-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 5 de setembre de 1994, de la Conselleria d' Educació i Ciència, per la qual s'autoritza l'obertura i funcionament d'un centre d'Educació Secundària Obligatòria i la modificació de la capacitat en els altres nivells autoritzats al centre docent privat San José, de Moncada (València). [94/6498]  
Examinat l'expedient incoat a petició del representant del centre docent privat San José, de Moncada (València), en sol·licitud d'autorització per l'obertura i funcionament d'un centre d'Educació Secundària Obligatòria, i també per a la reducció de la capacitat del centre en els altres nivells autoritzats.  
Vist que per una resolució de la Direcció General de Centres Docents, de 2 d'agost de 1993, s'aprovà l'expedient i es declarà l'adequació del projecte de les obres del centre als requisits mínims del Reial Decret 1.004/1991, de 14 de juny (BOE de 26 de juny).  
Atesos els informes de la Unitat Tècnica de Construccions i de la Inspecció Educativa.  
Atés que l'esmentat centre està autoritzat per a impartir l'Educació Preescolar amb 6 unitats i capacitat per a 240 llocs escolars, segons consta en l'Ordre del Ministeri d'Educació i Ciència, de 27 d'octubre de 1976 (BOE d'1 de febrer de 1977).  
Atés que per una ordre de 3 de febrer de 1977, del Ministeri d'Educació i Ciència (BOE de 19 de març), el centre va obtenir l'autorització per a impartir l'Educació General Bàsica amb 16 unitats i capacitat per a 640 llocs escolars.  
Atés que per una ordre de 6 de maig de 1992, de la Conselleria de Cultura, Educació i Ciència (DOGV de 24 de juny), va ser autoritzat el centre per a impartir l'Educació Primària amb 16 unitats i capacitat per a 400 llocs escolars.  
Vist que per una ordre del Ministeri d'Educació i Ciència, de 12 de desembre de 1978, el centre va quedar autoritzat per a impartir Formació Professional de primer grau de diverses branques per a 120 llocs escolars, i que per una ordre de la Conselleria de Cultura, Educació i Ciència, de 13 de febrer de 1986 (DOGV de 14 d'abril), es va modificar l'esmentada autorització, de manera que el centre quedava autoritzat per a impartir només la branca sanitària.  
Vistos la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprovà el calendari d'aplicació de la nova ordenació del sistema educatiu, modificat pel Reial Decret 535/1993 de 12 d'abril; el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims del centres que imparteixen ensenyaments de règim general no universitaris, i el Reial Decret 332/1992, de 3 d'abril, (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar l'obertura i el funcionament d'un centre d'Educació Secundària Obligatòria, amb 4 unitats i 120 llocs escolars, al centre docent privat San José, situat al carrer de Santa Bàrbara, 31, de Moncada (València), amb número de codi 68703374, la titularitat del qual correspon a l'Arquebisbat de València.  
Segon  
Autoritzar la reestructuració simultània de la resta del centre, per reducció de la capacitat en cadascun dels nivells autoritzats, quedant configurat de la següent manera:  
- 3 unitats d'Educació Preescolar amb 98 llocs escolars  
- 6 unitats d'Educació Primària amb 150 llocs escolars  
- 2 unitats de FP I amb 120 llocs escolars.  
Tercer  
Aquestes autoritzacions tindran efectes progressius simultanis a l'implantació efectiva de l'Educació Secundària Obligatòria, d'acord amb el calendari vigent d'ampliació de la LOGSE.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 5 de setembre de 1994  
El conseller d'Educació i Ciència,  
Joan Romero i González


Còpia Permalink ELI